L 277/196
SK
Úradný vestník Európskej únie
27.10.2022
(6)
Vykonávacím rozhodnutím Komisie (EÚ) 2018/820 (5), ktoré sa prestalo uplatňovať 1. januára 2020, bola Holandsku podľa smernice 91/676/EHS udelená výnimka, ktorou sa povoľuje aplikovať hnoj pasúcich sa hospodárskych zvierat v poľnohospodárskych podnikoch s trávnym porastom aspoň na 80 % plochy až do maximálneho množstva 230 kg dusíka na hektár ročne v poľnohospodárskych podnikoch na južných a stredných piesočnatých pôdach a na sprašových pôdach a až do maximálneho množstva 250 kg dusíka na hektár ročne na ostatných pôdach.
Táto výnimka sa v roku 2019 týkala 18 818 poľnohospodárskych podnikov, čo zodpovedá 44,7 % celkovej čistej poľnohospodárskej plochy v Holandsku.
(7)
Vykonávacím rozhodnutím Komisie (EÚ) 2020/1073 (6), ktoré sa prestalo uplatňovať 31. decembra 2021, bola Holandsku udelená výnimka, ktorou sa povoľuje aplikovať hnoj pasúcich sa hospodárskych zvierat v poľnohospo­ dárskych podnikoch s trávnym porastom aspoň na 80 % plochy až do maximálneho množstva 230 kg dusíka na hektár ročne v poľnohospodárskych podnikoch na južných a stredných piesočnatých pôdach a na sprašových pôdach a až do maximálneho množstva 250 kg dusíka na hektár ročne na ostatných pôdach.
Obdobie uplatňovania uvedeného vykonávacieho rozhodnutia bolo obmedzené na dva roky s cieľom umožniť Holandsku plne vykonávať stratégiu posilneného presadzovania práva na predchádzanie podvodom pri vykonávaní politiky v oblasti hnojív.
Okrem toho rozhodnutie obsahovalo dodatočné podmienky, aby sa zabezpečilo, že počet hospodárskych zvierat sa nebude zvyšovať a že emisie amoniaku v dôsledku aplikácie hnoja sa znížia.
(8)
Holandsko 25. februára 2022 požiadalo o udelenie novej výnimky podľa bodu 2 tretieho odseku prílohy III k smernici 91/676/EHS.
(9)
Z údajov (7), ktoré Holandsko nahlásilo podľa článku 10 smernice 91/676/EHS, vyplýva, že v období 2016 – 2019 zaznamenalo približne 14 % staníc na monitorovanie podzemnej vody v Holandsku strednú koncentráciu dusičnanov vyššiu ako 50 mg/l, 5 % staníc zaznamenalo strednú koncentráciu dusičnanov v rozmedzí 40 až 50 mg/l a 73 % staníc zaznamenalo koncentráciu nižšiu ako 25 mg/l.
Z uvedených údajov takisto vyplýva, že v období 2016 – 2019 zaznamenalo 99 % staníc na monitorovanie povrchovej vody v Holandsku strednú koncentráciu dusičnanov nižšiu ako 50 mg/l a 96 % uvedených staníc zaznamenalo strednú koncentráciu dusičnanov nižšiu ako 25 mg/l.
Napriek tomu sa ukázalo, že vo vykazovanom období 2016 – 2019 boli sladké vody v 58 % eutrofné a 10 % sladkých vôd hrozila eutrofizácia, ak by sa neprijali žiadne opatrenia.
(10)
Tieto údaje oznámené v správe podľa článku 10 smernice 91/676/EHS (8) navyše ukázali významné rozdiely medzi holandskými provinciami, ako aj miesta, kde často dochádza k znečisťovaniu v súvislosti s koncentráciou dusičnanov v podzemnej vode, a eutrofizáciu vo viacerých provinciách Holandska.
V provincii Limburg zaznamenalo 36 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 22 % staníc zaznamenalo negatívny vývoj, zatiaľ čo 74 % povrchových vôd bolo eutrofných a 16 % týchto vôd hrozila eutrofizácia, ak by sa neprijali žiadne opatrenia.
V provincii Noord-Brabant zaznamenalo 26 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 20 % staníc zaznamenalo negatívny vývoj, pričom 68 % povrchových vôd bolo eutrofných a 7 % týchto vôd hrozila eutrofizácia, ak by sa neprijali žiadne opatrenia.
V provincii Zeeland zaznamenalo 14 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 47 % staníc zaznamenalo negatívny vývoj, zatiaľ čo 80 % povrchových vôd bolo eutrofných a 11 % týchto vôd hrozila eutrofizácia, ak by sa neprijali žiadne opatrenia.
V provincii Zuid-Holland bolo eutrofných 54 % povrchových vôd a 17 % vôd hrozila eutrofizácia v prípade, že sa neprijmú žiadne opatrenia.
V provincii Noord-Holland bolo eutrofných 61 % povrchových vôd a 19 % týchto vôd hrozila eutrofizácia, ak by sa neprijali žiadne opatrenia.
V provincii Utrecht zaznamenalo 24 % staníc na monitorovanie podzemnej vody negatívny vývoj v koncentrácii dusičnanov, pričom 43 % povrchových vôd bolo eutrofných a 10 % týchto vôd hrozila eutrofizácia, ak by sa neprijali žiadne opatrenia.
V provincii Gelderland vykázalo 10 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 15 % staníc zaznamenalo negatívny vývoj.
V provincii Overijssel zaznamenalo 18 % staníc na monitorovanie podzemnej vody strednú koncentráciu dusičnanov vyššiu ako 50 mg/l a 19 % staníc zaznamenalo negatívny vývoj, zatiaľ čo 67 % povrchových vôd bolo eutrofných a 4 % týchto vôd hrozila eutrofizácia, ak by sa neprijali žiadne opatrenia.
V provincii Drenthe 15 % staníc na monitorovanie podzemnej vody zistilo strednú koncentráciu dusičnanov nad hodnotou 50 mg/l, pričom 65 % povrchových vôd bolo eutrofných a 9 % týchto vôd hrozila eutrofizácia v prípade, že by sa neprijali žiadne opatrenia.
V provincii Friesland zaznamenalo 23 % staníc na monitorovanie podzemnej vody negatívny vývoj, pokiaľ ide o koncentráciu dusičnanov, a v 85 % povrchových vôd sa zistila eutrofia.
V provincii Groningen bolo eutrofných 52 % povrchových vôd a 11 % týchto vôd hrozila eutrofizácia, ak by sa neprijali žiadne opatrenia.
V provincii Flevoland bolo eutrofných 33 % povrchových vôd.
(5) Vykonávacie rozhodnutie Komisie (EÚ) 2018/820 z 31. mája 2018, ktorým sa udeľuje výnimka, o ktorú požiadalo Holandsko na základe smernice Rady 91/676/EHS o ochrane vôd pred znečistením dusičnanmi z poľnohospodárskych zdrojov (Ú. v.
EÚ L 137, 4.6.2018, s. 27).
(6) Vykonávacie rozhodnutie Komisie (EÚ) 2020/1073 zo 17. júla 2020, ktorým sa udeľuje výnimka, o ktorú požiadalo Holandsko na základe smernice Rady 91/676/EHS o ochrane vôd pred znečistením dusičnanmi z poľnohospodárskych zdrojov (Ú. v.
EÚ L 234, 21.7.2020, s. 20).
(7) COM(2021) 1000 a SWD(2021) 1001 časť 28.
(8) COM(2021) 1000 a SWD(2021) 1001 časť 28.